KIRJALLINEN KYSYMYS E-0293/01 esittäjä(t): Isidoro Sánchez García (ELDR) komissiolle. Yhteisön Interreg III -aloite.



Virallinen lehti nro 261 E , 18/09/2001 s. 0079 - 0079



KIRJALLINEN KYSYMYS E-0293/01 esittäjä(t): Isidoro Sánchez García (ELDR) komissiolle (9. helmikuuta 2001) Aihe: Yhteisön Interreg III -aloite Euroopan parlamentti hyväksyi Interreg III -aloitetta koskevan Decourriéren mietinnön vuoksi tarkistuksia, joista on tuotava esille tarkistus syrjäisimpien alueiden sisällyttämisestä otsakkeeseen Interreg III A. Euroopan komissio hyväksyi tämän muiden muutosten ohella, mutta muutosta ei ole sisällytetty komission tiedonannon lopulliseen versioon. Tämä aiheuttaa ongelmia joillekin syrjäisimpien alueiden hallituksille niiden esittäessä rajat ylittäviä hankkeita, joita ovat esimerkiksi Kanariansaarten ja sen afrikkalaisten naapurialueiden hankkeet. Voisiko komissio kertoa, miksi lopulliseen tiedonantoon ei ole sisällytetty kaikkia Euroopan parlamentin tarkistuksia? Kuinka se aikoo ratkaista syrjäisimpien alueiden alueviranomaisten esittämät hankkeet, joissa on kysymys Interreg III A:han sisältyvistä rajat ylittävistä hankkeista? Michel Barnier'n komission puolesta antama vastaus (5. huhtikuuta 2001) Rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) sekä Eurooppa-neuvoston Berliinin kokouksen päätelmien mukaisesti komissio otti huomioon erityisesti syrjäisimmät alueet määritellessään Interreg III -yhteisöaloitetta(2) koskevat suuntaviivat. Näin kyseisille alueille myönnettiin erityisasema valtioiden välistä yhteistyötä koskevassa ohjelmalohkossa B ja ensisijainen asema Interreg III -aloitteen ohjelmalohkon Alueiden välinen yhteistyö toimien valintaprosessissa. Komissio ei sitä vastoin ole voinut tarkastella uudelleen parlamentin jäsenen Decourrièren mietinnössä esitettyä pyyntöä kyseisten alueiden sisällyttämisestä myös Interreg III -aloitteen rajat ylittävän ohjelmalohkon A tukialueiden piiriin. Tämä ohjelmalohko koskee nimenomaan maa- ja meriraja-alueilla tehtävää lähiyhteistyötä. Syrjäisimpien alueiden sisällyttäminen ohjelmalohkoon A lisäisi myös lohkoon sisältyvien rannikkoalueiden määrää ja siis myös tukikelpoisen väestön määrää. Lisäksi tämä toimi heikentäisi rajat ylittävän yhteistyön perusedellytyksiä pienentäessään tarvittavaa yhteisön rahoitusosuutta. Ohjelmakaudella 20002006 Kanariansaarille voidaan myöntää tukea sekä Interreg III -aloitteen ohjelmalohkosta C että kyseisen aloitteen ohjelmalohkon B kolmesta ohjelmasta KanariansaaretAzoritMadeira, Lounais-Eurooppa ja Atlantin alue. Näiden kolmen ohjelman rahoitusosuudet ovat vastaavasti 145 miljoonaa euroa, 66 miljoonaa euroa ja 119 miljoonaa euroa. Komissio vahvisti edellä mainitussa tiedonannossaan myös, että ohjelmalohkoon B kuuluvia syrjäisimpiä alueita koskevien ohjelmien avulla pyritään edistämään taloudellista yhdentymistä ja parantamaan näiden alueiden keskinäisiä yhteistyösuhteita ja/tai suhteita muihin jäsenvaltioihin. Lisäksi ohjelmilla pyritään parantamaan suhteita naapurimaihin ja yhteistyötä niiden etenkin Luoteis-Afrikan maiden kanssa. Kahdenvälistä yhteistyötä ja Interreg III -aloitteen ohjelmalohkon A rajat ylittävän yhteistyön kaltaista yhteistyötä voidaan siis jatkaa edelleen myös näissä erityisissä yhteyksissä. (1) EYVL L 161, 26.6.1999. (2) EYVL C 143, 23.5.2000.